User:Sufidisciple/ছালেকুর রহমান রাহে ভান্ডারী

 ছালেকুর রহমান রাহে ভাণ্ডারী  (1848–1968) হলেন রাহে ভান্ডার তরীকার প্রতিষ্ঠাতা । তার পারিবারিক নাম ছৈয়দ ছালেকুর রহমান হলেও তিনি নিজের প্রতিষ্ঠিত ছুফি তরীকা রাহে ভান্ডারের নামানুসারে ছালেকুর রহমান রাহে ভান্ডারী নামেই সবার্ধিক পরিচিত। স্বীয় পীর/মূর্শিদ মাইজভান্ডারী তরীকার প্রতিষ্ঠাতা আহমদ উল্লাহ মাইজভান্ডারী প্রথম দর্শন হতেই তাকে দুলহা বলে সম্বোধন করায় তিনি মাইজভান্ডারী ছুফি সমাজে দুলহায়ে হযরত উপনামে বহুল পরিচিত। তাছাড়া, নিজ গ্রাম রাজা নগরের নামানুসারে রাজে দুলহা ও রাজা নগরী নামেও ব্যাপক ভাবে পরিচিত। অন্যদিকে এ শত বর্ষেরও অধিক কাল জুড়ে তার ভক্ত/মুরিদগণ প্রিন্ট ও ইলেক্ট্রোনিক মিডিয়ায় যে সকল বই, নথিপত্র ও প্রচারসামগ্রী মুদ্রীত করে আসছে তাতে তার নাম দুলহায়ে হযরত- ছাহেবুল অজুদুল কোরআন- শাহছুফি হযরত মৌলানা ছৈয়দ ছালেকুর রহমান রাহে ভান্ডারী কাদ্দাছাল্লাহু ছিরহুল আজিজ / (কঃ) লিখতে দেখা যায়। তিনি স্বীয় পীর/মূর্শিদ হতে ছুফি তত্ত্বে খেলাফত প্রাপ্ত হন এবং তার পীর/মূর্শিদ আহমদ উল্লাহ মাইজভান্ডারী সংশ্লিষ্ট সমাজে গাউছুল আজম বলে স্বীকৃত বিধায় তাকে খলিফায়ে গাউছুল আজম হিসাবেও উল্লখ করা হয়ে থাকে। তিনি জীবনের এক দীর্ঘ সময় নিজ পীরের নির্দেশ মোতাবেক মায়ানমারে (বার্মা) বসবাস করলেও জীবনের শেষাংশে নিজ গ্রাম চট্টগ্রাম জেলার রাঙ্গুনিয়া থানার অর্ন্তগত রাজা নগর গ্রামে নিজ বাড়ি/ প্রতিষ্ঠিত দরবার রাহে ভান্ডার দরবার শরীফে 7ই পৌষ শেষ নি:শ্বাস ত্যাগ করেন। এখানে প্রতিষ্ঠিত তার মাজার প্রাঙ্গনে এবং মায়ানমারের ইয়াংগুন ও আইর্য়্যারওয়াদিয়া অঞ্চলে প্রতি বছর 7ই পৌষ তারিখে ব্যাপক গণঅংশগ্রহনে তার ওরছ পালিত হয়। তিনি বাংলাদেশ, মায়ানমার, ভারত ও বেলজিয়ামে 18 জন খলিফা বা ছুফি প্রতিনিধি নিযুক্ত করেন বলে তথ্য পাওয়া যায়। তৎকালীন আরব ও আমেরিকা সহ পৃথিবীর বেশ কিছু দেশ তিনি ভ্রমন করেন।

জন্ম ও মৃত্যু
বাংলাদেশের চট্টগ্রাম জেলার রাঙ্গুনিয়া থানার অর্ন্তগত উত্তর রাঙ্গুনিয়া অঞ্চলের রাজা নগর গ্রামের মৌলভী বাড়িতে 20 অগ্রহায়ন 1253 বঙ্গাব্দ মোতাবেক 1848 খৃষ্টাব্দে ছালেকুর রহমান রাহে ভান্ডারী জন্ম গ্রাহণ করেন। অপরদিকে 120 বছরের দীর্ঘ জীবনাতিবাহিত করে উক্ত বাড়িতেই 07ই পৌষ 1373 বঙ্গাব্দ মোতাবেক 22শে ডিসেম্বর 1968 খৃষ্টাব্দ, 1লা শাওয়াল ঈদুল ফিতরের দিন সকাল 7 ঘটিকায় তিনি শেষ নিঃশ্বাস ত্যাগ করেন। উল্লেখ্য তার মৃত্যুর অর্ধশত বর্ষ বা তারও অধিক কাল পূর্ব হতে তারই ছুফি মতাদর্শের অগণিত অনুসারীগণের মাধ্যমে উল্লেখিত মৌলভী বাড়িটি রাহে ভান্ডার দরবার শরীফ বা রাহে ভান্ডার রাজানগর দরবার শরীফ নামে বাংলাদেশ, ভারত, মায়ানমার সহ দেশ ও দেশের বাইরে ব্যাপক পরিচিতি লাভ করায় এবং গত এক শতক ধরে নানা সংবাদ ও প্রকাশনায় উল্লেখিত হওয়ায় বর্তমানে মৌলভী বাড়ির চাইতে রাহে ভান্ডার রাজানগর দরবার শরীফ নামে উল্লেখ করাই বেশি যৌক্তিক।

বংশ পরিচয়
জানা যায়, তিনি বংশ পরম্পরায় আরবের কোরাইশ গোত্রীয়। তার পূর্ব পুরুষ ভারত বর্ষে এসেছিলেন ইসলাম প্রচারের উদ্দেশ্যে। ছৈয়দ পরিবারের মৌলানা ছৈয়দ তৈয়ব উল্লাহর একমাত্র পুত্র মৌলানা ছৈয়দ মোহাম্মদ লুৎফর রহমানের সন্তান ছিলেন তিনি। তার মাতার নাম ছিল ছৈয়দা মাজুমা খাতুন। পুরাতন বাড়ি চট্টগ্রাম জেলার ফটিকছড়ি থানার বড় বিবিরহাট সংলগ্ন জাফদ নগর মুফতী বাড়ী হতে তারা এসে বসতি স্থাপন করেছিলেন উত্তর রাঙ্গুনিয়ার রাজানগর গ্রামের মৌলভী বাড়িতে। ছালেকুর রহমান রাহে ভাণ্ডারীর ছুফি তাত্ত্বিক জীবন দর্শন ও অগণিত অনুসারিগণের প্রভাবে বতর্মানে এ বাড়িটি রাহে ভান্ডার রাজানগর দরবার শরীফ নামে বহুল পরিচিত।

পারিবারিক জীবন
তার প্রথমা বিবির নাম ছিল সায়েরা খাতুন এবং দ্বিতীয় বিবির নাম কাজী নুর জাহান বেগম। সংসার জীবনে তিনি এক পুত্র ও আট কন্যার জনক ছিলেন। তার পারিবারিক সূত্র মতে জানা যায় দক্ষিন এশিয়ার বেশ কয়েকটি দেশ, ইরান, ইরাক, আরবাঞ্চল সহ তিনি বেলজিয়ামের এক অনুসারীর সাথে শেষজীবনে একবার সুদূর যুক্তরাষ্ট্রও ভ্রমণ করেন। তিনি বংশধরগণের জন্য সামান্য কিছু রেখে নিজ স্থাবর সম্পদের ২১০ শতক জায়গা নানা সময়ে বিলিয়ে দেয়ার পরও ১৪ শতক সম্মত্তির উপর ধর্মীয় ও সামাজিক কাজে ব্যবহারের জন্য ওয়াকফ ষ্টেইট দলিল সই করে যান।

শিক্ষা জীবন
ছালেকুর রহমান রাহে ভাণ্ডারী ছিলেন নির্জনতা প্রিয়। জনশ্রুতি আছে, তিনি শিশুকাল হতে অধ্যবসায়ী ও প্রতিভাশালী ছিলেন। পাঠের রহস্য উদঘাটন করতে সবর্দা স্বচেষ্ট থাকতেন। তৎকালে ভারতীয় উপমহাদেশের প্রখ্যাত শিক্ষাপ্রতিষ্ঠান কলিকাতা আলীয়া মাদ্রাসা হতে সবোচ্চ পর্যায়ের শিক্ষা সমাপনান্তে তিনি দেশে ফিরে আসেন।

শিষ্যত্ব গ্রহণ ও খেলাফত অর্জন
কলিকাতা আলীয়া মাদ্রাসা হতে শিক্ষা সমাপনান্তে এক বিশেষ ঘটনার আবর্তে দেশে ফিরে ছুফি সমাজে গাউছুল আজম হিসাবে বিখ্যাত ছুফি ছৈয়দ আহমদ উল্লাহ মাইজভাণ্ডারীর ছোহবত প্রাপ্ত হন। ছালেকুর রহমান রাহে ভাণ্ডারী তার শিষ্যত্ব গ্রহন করেন। আহমদ উল্লাহ মাইজভাণ্ডারী স্বীয় চাদর পরিয়ে দিয়ে তাকে খেলাফত বা ছুফি প্রতিনিধিত্ব প্রদান করেন। এর কিছুকাল পর স্বীয় মুর্শিদের আদেশ অনুযায়ী ছালেকুর রহমান রাহে ভাণ্ডারী তরিকত প্রচারের উদ্দেশ্যে মায়ানমারে (বার্মা) গমন করেন। সেখানে তিনি আহমদ উল্লাহ মাইজভান্ডারীর খলিফা রুপে সাধারণ জনসমাজে ধর্ম প্রচার ও তরীকতের দীক্ষা দান করতে থাকেন।

মতাদর্শ
ইসলাম ধর্মের সুন্নি মতাদর্শের ছুফি সাধক ছালেকুর রহমান রাহে ভাণ্ডারী নিজে খলিফা হিসাবে যদিও আহমদ উল্লাহ মাইজভান্ডারীর অনুসারী ছিলেন তবে তরীকত প্রচারে কিছু নিজস্ব স্বকীয়তা প্রতিষ্ঠা করেন। সাধন-ভজন ও বাইয়্যাতের পদ্ধতিতে তা সুনির্দিষ্ট রুপ লাভ করে। অন্যদিকে কিছু কিছু অনুসারীগণের মতে তিনি ছিলেন আহমদ উল্লাহ মাইজভান্ডারীর মৌলিক আদর্শের ধারক ও বাহক। উল্লেখ্য, এ তরীকার বিশেষত্ব নিয়ে বিগত ১৭ই ডিসেম্বর ইন্টারনেট ভিডিও কনফারেন্সে প্রবাসী অনুসারীগণের মধ্য হতে একটি প্রশ্ন উত্থাপিত হয়। উক্ত সাক্ষাৎকারে তরীকার বর্তমান দীক্ষাদাতা মৌলানা ছৈয়দ জাফর ছাদেক শাহ বলেন, কাদেরীয়া তরীকা হতে বিস্তার লাভ করা শোহরাওয়ার্দীয়া তরীকার ন্যায় মাইজভান্ডার হতে বিকশিত এই রাহে ভান্ডার তরীকারও স্পষ্টত র্নিণীয়মান কিছু তাত্ত্বিক বৈশিষ্ট্য রয়েছে। দুলহায়ে হযরত (কঃ) মানব জীবনে সাধনার ক্ষেত্রে প্রেমবাদ ও বাস্তববাদিতার সমন্বিত রুপের অনন্য স্বাক্ষর রেখে গেছেন। এ তরীকা হল একান্তই ফকির অর্থাৎ দুনিয়ার প্রশ্নে র্নিলোভ সাধন- ভজনে আগ্রহীগণের জন্য দিকদর্শী।

কর্ম জীবন
ছালেকুর রহমান রাহে ভাণ্ডারী একজন একনিষ্ট ধার্মীক আলেম রুপে প্রতিষ্ঠা পেয়েছিলেন। তিনি দীর্ঘ বিশ বছর যাবত উত্তর রাঙ্গুনীয়াস্থ মকবুল চৌধুরী জামে মসজিদে ইমামতির দায়িত্বরত ছিলেন। তিনি আজীবন একজন ছুফি সাধক রুপে আধ্যাত্ম সাধনায় নিজেকে নিয়োজিত রেখেছিলেন।

মায়ানমারে তরীকত প্রচার
জনশ্রুতি আছে, খেলাফত লাভের কিছুকাল পর স্বীয় ছুফিতাত্ত্বিক দীক্ষাগুরু আহমদ উল্লাহ মাইজভাণ্ডারী তাকে এই বলে নির্দেশ দেন যে, যাও দরিয়াকী উছ্পার গীর্জাকি ছামনে আদমীউঁকো মিঠাই খিলাও অর্থ: যাও নদীর ওপাড়ে গীর্জার সামনে মানুষদেরকে মিঠা খাওয়াও। এ রহস্যপূর্ণ বাণী অনুধাবন করে তিনি প্রথমে গমন করেন কর্ণফুলী নদীর ওপাড়ে বোয়ালখালী থানার চরণদ্বীপ দরবার শরীফে। সেখানে পৌছলে তাকে সংবর্ধনা জানান তার পীর ভাই, উক্ত দরবারের প্রতিষ্ঠাতা অপর ছুফি শেখ ছৈয়দ অছিয়র রহমান ফারুকী। আপ্যায়ন করতে গিয়ে শেখ ছৈয়দ অছিয়র রহমান ফারুকীর হাত হতে দুই গ্লাস বেলের শরবতের একটি গ্লাস হঠাৎ পড়ে যায়। এঘটনা তাকে চিন্তক্লিষ্ট করে। ছালেকুর রহমান রাহে ভাণ্ডারীর অন্তরে এই সন্দেহ সৃষ্টি হয় যে, পীরের নির্দেশনায় নদীর ওপাড় বলতে নিশ্চয় এই স্থান নয়। পরবর্তীতে দেখা যায় তিনি সুদূর বাংলাদেশ ও তৎকালীন বার্মার সীমানায় অবস্থিত নাফ নদীর ওপাড়ে চলে যান। বর্তমান মায়ানমারের ইয়াংগুনে গিয়ে জমসমাজে ব্যাপক ভাবে আধ্যাত্মিকতার দীক্ষা প্রচার করেন। বর্তমানে বাংলাদেশের বাইরে অন্যান্য দেশের মধ্যে মায়ানমারের রাজধানী ইংগুনের চিড়িয়াম এবং অপর প্রদেশ আর্য়াওয়্যাদিয়া অঞ্চলে তার তরীকার শাখা ও বহু অনুসারী রয়েছে।

মানবাধিকার পদক
২০১১ সালের ডিসেম্বর ১০ তারিখে উদযাপিত বিশ্ব মানবাধিকার দিবসে রাঙ্গুনিয়া উপজেলার গণমিলনায়তনে ‘বিশ্ব মানবাধিকার পরিস্থিতি: প্রেক্ষিত বাংলাদেশ’ শীর্ষক সেমিনার ও গুণীজন সংবর্ধনার আয়োজক ছিলেন বাংলাদেশ মানবাধিকার বাস্তবায়ন সংস্থার যৌথভাবে রাঙ্গুনিয়া উপজেলা ও পৌরসভা শাখা। বাংলাদেশ মানবাধিকার বাস্তবায়ন সংস্থার উক্ত অনুষ্ঠানে প্রদত্ত দুই ক্যাটাগরিতে সাতটি মানবাধিকার পুরষ্কারের মধ্যে ইসলামী আধ্যাত্মিকতা বিষয়ক পদকে ভূষিত হন রাহে ভান্ডার তরীকার প্রতিষ্ঠাতা ছালেকুর রহমান রাহে ভান্ডারী।

খেলাফত প্রদান
ছালেকুর রহমান রাহে ভাণ্ডারীর জীবদ্দশায় লক্ষাধিক অনুসারী বা মুরীদ ছিলেন বলে জানা যায়। এ সকল মুরিদগনের মধ্যে কয়েক জনকে তার মতাদর্শের ধারা পরিচালনার জন্য খেলাফত বা প্রতিনিধিত্ব প্রদান করেন। নানা সময়ে প্রকাশিত বিভিন্ন প্রবন্ধ হতে তার খলিফাগণের মাঝে যাদের নাম জানা যায় তা হুবহু নিম্নে ছকাকারে উপস্থাপন করা হল।

প্রতিষ্ঠিত খানকাহ সমূহ
ছালেকুর রহমান রাহে ভাণ্ডারী ১৯১৬ সালে মায়ানমারের রাজধানী ইয়াঙ্গুন অঞ্চলের হানতাওয়াড়ি, চিড়িয়ামে প্রথম খানকাহ বা দায়রা প্রতিষ্ঠা করেন। এটি বর্তমনেও চিড়িয়াম দরগাহ নামে পরিচিত। দ্বিতীয় খানকাহ প্রতিষ্ঠা করেন চট্টগ্রাম জেলার বোয়ালথালী থানার অর্ন্তগত কধুরখীল গ্রামে। যা বতর্মানে রাহে ভান্ডার কধুরখীল দরবার শরীফ নামে পরিচিত।

পালিত দিবস
তিনি জীবদ্দশায় প্রাথমিক পর্যায় হতে মায়ানমারস্থ খানকায় এবং পরে স্বীয় ছুফি ধারার মূল কেন্দ্র রাহে ভান্ডার রাজানগর দরবারে তিনটি ছুফি তাত্ত্বিক বার্ষিক অনুষ্ঠান বা ওরছ উদযপন করতেন। তা হল যথাক্রমে স্বীয় দীক্ষাগুরু বা পীর আহমদ উল্লাহ মাইজভাণ্ডারী স্মরনে ১০ই মাঘ এবং অপর প্রসিদ্ধ ছুফি গোলামুর রহমান বাবাভান্ডারী স্মরনে ২৭শে আশ্বিন ও ২২শে চৈত্র।

রওজা
ছালেকুর রহমান রাহে ভাণ্ডারী ১২০ বৎসর বয়ষে ৭ পৌষ ১৩৭৩ বাংলা, ২২ ডিসেম্বর ১৯৬৮ ইঙরেজী, শাওয়াল এক তারিখ ঈদুল ফিতরের দিন রবিবার সকাল ৭ ঘটিকায় শেষ নিশ্বাস ত্যাগ করেন। তার জানাজার ইমামতি করেন গোলামুর রহমান বাবাভাণ্ডারীর ৪থ শাহজাদা ছৈয়দ শফিউল বশর মাইজভাণ্ডারী। পরে রাহে ভান্ডার রাজানগর দরবার শরীফে তার জীবদ্দশায় মৃত্যুর বহু পূর্বে নিমির্ত রওজা শরীফে তাকে দাফন করা হয়। সাম্প্রতিক কালে পুরাতন মাজার ভেঙ্গে বৃহত্তর পরিসরে নতুন অবকাঠামো তৈরী করা হয়। উল্লেখ্য তাঁর রওজার পুরাতন অবকাঠামোটি জীবদ্দশায় খলিফাগণের মাঝে তারই আদেশে মুখ্য ব্যয় বহন করে তৈরী করেছিলেন পরবর্তী কালে ছুফি সমাজে ব্যাপক ভাবে প্রসিদ্ধি লাভ করা চট্টগ্রামের বোয়ালখালী নিবাসী অপর ছুফি মৌলানা মোহাম্মদ আব্দুল মালেক (১৯১৬-১৯৮০)।

তরীকার বর্তমান শাখা সমূহ ও কার্য্ক্রম
চট্টগ্রামের রাহে ভান্ডার কধুরখীল দরবার শরীফ, ফেনীর নবাবপুরস্থ রাহে ভান্ডার ছালেকীয়া হাশেমিয়া দরবার ও মায়ানমারের চিড়িয়াম দরগার পাশাপাশি তার খলিফা বা তরীকার প্রতিনিধি হিসাবে উপরোল্লিখত তালিকা ভূক্তগণের অনুসারীগন এখনো এ ছুফি দর্শনের চর্চা করে আসছেন বলে জানা যায়। এদের মধ্যে রাহে ভান্ডার কধুরখীল দরবার শরীফের অনুসারীগন বিভিন্ন ধর্মীয় ও সামাজিক অনুষ্ঠান আয়োজনের মাধ্যমে সমাজে ব্যাপক ‍ভূমিকা রেখে চলেছেন। আর্তসামাজিক উন্নয়নে তাদের উল্লেখ যোগ্য নিয়মিত কার্যক্রমের মধ্যে রয়েছে: (ক) নানামুখি প্রকাশনা, (খ) দুস্থ্যদের সাহায্যার্থে বিনামূল্যে স্বাস্থ্য সেবা, (গ) আর্তমানবতার সেবায় রক্তদান কর্ম সূচী, (ঘ) দু:স্থদের মাঝে শিক্ষা সামগ্রী বিতরণ, (ঙ) সমকালীন ছুফি সাধক-গবেষক-লেখকগণের অবদানকে স্মরণীয় করে রাখতে রাহে ভান্ডার সম্মাননা পদক বা রাহে ভান্ডার এ্যানোবেল এ্যওয়ার্ড প্রবর্তন (চ) সার্বজনীন ছুফি সমাজের জন্য আত্মদর্শী ঐশী অভিজ্ঞতা ব্যক্ত করে নতুন প্রজন্মকে সামাজিক স্বচেতনতা ও ছুফিমতাদর্শে উদ্ভুদ্ধ করার উদ্দেশ্যে গত এক যুগ ধরে আর্ন্তজাতি পরিমন্ডলে আয়োজিত মহত্মা সম্মেলন বা ইউনিভার্সেল ছুফি ফ্যাস্টিবল ইত্যাদি।

বহিঃসংযোগ

 * দৈনিক পূর্বকোণ কধুরখীল দরবার শরীফে মহত্মা সম্মেলন, প্রকাশকাল: রবিবার, মার্চ 24, 2013 খৃঃ, সম্পাদনায়: ষ্টাফ রিপোর্টার
 * দি ডেইলি ইন্ডিপেন্ডেন্ট মহাত্মা কনফারেন্স হেল্ড ইন চিটাগং, প্রকাশকাল: শুক্রবার, মার্চ 22, 2013 খৃঃ, সম্পাদনায়: ষ্টাফ রিপোর্টার
 * দৈনিক সুপ্রভাত বাংলাদেশ সমাজে শান্তি প্রতিষ্ঠায় সম্প্রীতির বিকল্প নেই, প্রকাশকাল: মার্চ 23, 2013 খৃঃ, সম্পাদনায়: ষ্টাফ রিপোর্টার
 * রাহে ভান্ডার তরীকা রাহে ভান্ডার তরীকার প্রাতিষ্ঠানিক ওয়েবসাইট
 * দৈনিক আজাদী রাহে ভাণ্ডার কধুরখীল দরবার শরীফে বক্তারা আল্লাহ প্রেমের পূর্ব শর্ত হচ্ছে রাসূল প্রেম, প্রকাশকাল: ২৪ মার্চ শনিবার ২০১২ খৃঃ, সম্পাদনায়: ষ্টাফ রিপোর্টার
 * দি ডেইলি ইন্ডিপেন্ডেন্ট ছুফি কনফারেন্স হ্যাল্ড ইন পোর্ট সিটি
 * দি ডেইলি ইন্ডিপেন্ডেন্ট ব্লাড ডোনেশান ক্যাম্প হেল্ড
 * মুসলিম ইনিষ্টিটিউট মুসলিম ইনিষ্টিটিউট হল
 * বাংলাদেশ রেড ক্রিসেন্ট সোসাইটি বাংলাদেশ রেড ক্রিসেন্ট সোসাইটি চট্টগ্রাম সিটি ইউনিট
 * নিউজ বিএনএ ডটকম জীবনে একবার ছুফিত্ব বরণ করা দরকার- মৌলানা ছৈয়দ জাফর ছাদেক, প্রকাশকাল: ডিসেম্বর 7, 2013 খৃঃ, সম্পাদনায়: ষ্টাফ রিপোর্টার
 * সংবাদ মাধ্যম: চিটাগং ডেইলি ডট কম রাহে ভান্ডার দরবারের প্রতিষ্ঠাতার ওরছ শরীফ, প্রকাশকাল: ডিসেম্বর 18, 2013 খৃঃ
 * সংবাদ মাধ্যম: চিটাগং ডেইলি ডট কম মানবতার দীক্ষা প্রচারে সাধকের ভূমিকা এবং মানবাধিকার সংস্থার মূল্যায়ন, প্রকাশকাল: ডিসেম্বর 21, 2013 খৃঃ